
“Genius Trips”
ΕΛΒΕΤΙΚΗ ΜΑΓΕΙΑ – ΑΛΠΙΚΟ ΤΡΕΝΟ
06/11 , 11/12/2026 ,  05/02 & 05/03/2027 – 4 ημέρες 
Σεντ Μόριτζ – Βέρνη – Λουκέρνη – Ζυρίχη – Μόναχο - Σεντ Γκάλεν - Καταρράκτες Ρήνου

«Εκεί που οι Άλπεις αγγίζουν τον ουρανό και ο χρόνος φαίνεται να έχει σταματήσει, η Ελβετία μας περιμένει. Κρυστάλλινες λίμνες, μεσαιωνικές πόλεις με αιώνια αίγλη και ένα αλπικό τρένο που διασχίζει τοπία βγαλμένα από όνειρο – αυτό είναι το ταξίδι που ονειρευόμαστε όλοι. Τέσσερις μέρες που θα μας μείνουν αξέχαστες»

Λίγα λόγια για το ταξίδι μας:
·  Απευθείας πτήση Aegean, Αθήνα – Μόναχο & Ζυρίχη – Αθήνα 
·  Αποσκευές 23kg συμπεριλαμβάνονται
·  Προ-κράτηση για τη διαδρομή με το περίφημο Αλπικό Τρένο
·  Επισκέψεις στη Λουκέρνη & τη Βέρνη
·  Διαμονή στο Thessoni Boutique 4* στη Ζυρίχη
·  Έμπειρος αρχηγός εκδρομής

	ΕΛΒΕΤΙΚΗ ΜΑΓΕΙΑ - ΑΛΠΙΚΟ ΤΡΕΝΟ -  4 ΜΕΡΕΣ

	Αναχωρήσεις
	Ξενοδοχείο

	Τιμή κατ’ άτομο σε δίκλινο
	Παιδί 2-12
σε τρίκλινο
	Επιβ. 
Μονοκλίνου.
	Πτήσεις

	06/11/2026
&
11/12/2026
&
05/02/2027
05/03/2027
	
Thessoni Boutique 4*

	


765 €
	


690€
	


+ 235 €
	Aegean Αirlines

ΑΘΗΝΑ - ΜΟΝΑΧΟ
08.30 - 10.10
ΖΥΡΙΧΗ - ΑΘΗΝΑ
19.35 - 23.05

	Οι τιμές Early booking ισχύουν για περιορισμένο αριθμό θέσεων. 
Έπειτα θα υπάρχει προσαύξηση + 60 € κατ’ άτομο.




Περιλαμβάνονται
· Αεροπορικά εισιτήρια με απευθείας πτήσεις της Aegean Airlines
· Χρεώσεις αεροδρομίων,  επίναυλοι καυσίμων , ΦΠΑ 
· Αποσκευές : περιλαμβάνεται    Μία αποσκευή 23κ , ένα προσωπικό αντικείμενο (γυναικεία τσάντα, backpack κλπ) το οποίο πρέπει να χωράει κάτω από το μπροστινό σας κάθισμα, 1 χειραποσκευή έως 8kg με διαστάσεις 56x45x25εκ., 1 μεγάλη αποσκευή έως 23kg
· Διαμονή για 3 διανυκτερεύσεις στη Ζυρίχη 
· Πρωινό καθημερινά στο ξενοδοχείο
· Μεταφορές - περιηγήσεις με πολυτελές λεωφορείο σύμφωνα με το πρόγραμμα 
· Συνοδός εκδρομής
· Ασφάλιση αστικής ευθύνης
 
Δεν περιλαμβάνονται :
· Εισιτήρια σε αξιοθέατα
· Δημοτικοί φόροι πόλεων (3,50 chf ανά άτομο ανά διανυκτέρευση)
· Διελεύσεις - checkpoint  35€ ανά άτομο 
· Προαιρετικές δραστηριότητες : Αλπικό Τρένο (εισιτήριο & μεταφορές) τιμή Ενήλικα: 110 €  τιμή παιδιού έως 12 ετών : 90 €


ΗΜΕΡΑ 1η | Αθήνα – Μόναχο – Σεντ Γκάλεν – Ζυρίχη

Συγκεντρωνόμαστε στο αεροδρόμιο στις 06:30 και απογειωνόμαστε για το Μόναχο, την αρχοντική πρωτεύουσα της Βαυαρίας. Περιηγούμαστε στη θρυλική Marienplatz, θαυμάζουμε το επιβλητικό Νέο Δημαρχείο και την Εκκλησία του Αγίου Πέτρου και απολαμβάνουμε λίγο ελεύθερο χρόνο στην καρδιά της πόλης. Στη συνέχεια διασχίζουμε τα ελβετικά σύνορα και φτάνουμε στο Σεντ Γκάλεν, όπου το ιστορικό Αββαείο, ο Καθεδρικός Ναός και η θρυλική Βιβλιοθήκη του Αββαείου – Μνημείο UNESCO – μας αφήνουν άφωνους. Αργά το απόγευμα, άφιξη στη Ζυρίχη και τακτοποίηση στο ξενοδοχείο μας.

ΗΜΕΡΑ 2η | Ζυρίχη – Λουκέρνη – Βέρνη
Μετά το πρωινό μας, αναχωρούμε για τη Λουκέρνη, μια πόλη σαν βγαλμένη από παραμύθι, χτισμένη στις όχθες της ομώνυμης λίμνης με φόντο τις επιβλητικές Άλπεις. Θαυμάζουμε τη φημισμένη ξύλινη Γέφυρα του Παρεκκλησίου, περιπλανιόμαστε στην Παλιά Πόλη με τις χρωματιστές προσόψεις και τα γραφικά σοκάκια της. Στη συνέχεια, το ταξίδι μας συνεχίζεται στη Βέρνη, την υπέροχη μεσαιωνική πρωτεύουσα της Ελβετίας, Μνημείο UNESCO από το 1983, χτισμένη σε μια εντυπωσιακή καμπή του ποταμού Άαρ. Περιηγούμαστε στην Bundesplatz, το Ομοσπονδιακό Κοινοβούλιο, τον Καθεδρικό Ναό και τον περίφημο Πύργο με το Αστρονομικό Ρολόι που μετράει αδιάκοπα τον χρόνο από τον Μεσαίωνα. Επιστροφή στη Ζυρίχη.

ΗΜΕΡΑ 3η | Ζυρίχη – Κουρ – Αλπικό Τρένο – Σεντ Μόριτζ (Προαιρετική Εκδρομή)

Για όσους επιθυμούν, η σημερινή μέρα κρύβει την πιο συναρπαστική εμπειρία του ταξιδιού. Αναχωρούμε για το Κουρ, την παλαιότερη πόλη της Ελβετίας, όπου επιβιβαζόμαστε στο θρυλικό Αλπικό Τρένο για μια διαδρομή που κόβει την ανάσα – κοιλάδες, δάση, γέφυρες και αλπικά τοπία βγαλμένα από καρτ ποστάλ ξεδιπλώνονται μπροστά μας. Άφιξη στο κοσμοπολίτικο Σεντ Μόριτζ, στα 1.580 μέτρα υψόμετρο, με την αίγλη και την πολυτέλειά του να δικαιολογούν απόλυτα τη φήμη του ως «κορυφή του κόσμου». Ελεύθερος χρόνος για βόλτα και επιστροφή στη Ζυρίχη με το λεωφορείο. Όσοι προτιμούν, απολαμβάνουν ελεύθερο χρόνο στη Ζυρίχη.

ΗΜΕΡΑ 4η | Ζυρίχη – Καταρράκτες Ρήνου – Αθήνα

Μετά το πρωινό μας, περιηγούμαστε στο ιστορικό κέντρο της Ζυρίχης – τον Καθεδρικό Ναό Grossmünster, την Εκκλησία Fraumünster με τα εντυπωσιακά υαλογραφήματα του Μαρκ Σαγκάλ, τη Λίμνη και τη θρυλική Bahnhofstrasse, έναν από τους πιο κομψούς εμπορικούς δρόμους της Ευρώπης. Στη συνέχεια, μας περιμένει ένα θέαμα που κόβει την ανάσα – οι Καταρράκτες του Ρήνου, οι μεγαλύτεροι της Ευρώπης, όπου τα νερά του ποταμού που ξεκινά από τις ελβετικές Άλπεις και διασχίζει ολόκληρη την ήπειρο. Γεμάτοι αναμνήσεις και εικόνες, μεταφερόμαστε στο αεροδρόμιο για την πτήση επιστροφής μας στην Αθήνα.

